હિમાંશુ કૌશિક, અમદાવાદઃ હાઈકોર્ટ દ્વારા કડક હાથે કામ લેવાયા બાદ સફાળા જાગી ઉઠેલા કોર્પોરેશન અને ટ્રાફિક પોલીસ વિભાગે શહેરના જુદા જુદા વિસ્તારોમાં મેગા ટ્રાફિક ડ્રાઇવ કર્યા પછી. અંતે ગઈકાલે મળેલી અમદાવાદ મ્યુનિસિપલ કોર્પોરેશનની સ્ટેન્ડિંગ કમિટીમાં નિર્ણય કરવામાં આવ્યો છે કે શહેરના વિવિધ રોડ પર શરુ કરવામાં આવેલ ઓન રોડ પાર્કિંગમાં ટુ વ્હિલર્સ અને ઓટોરિક્ષા માટે બિલકુલ ફ્રી પાર્કિંગ રહેશે. જ્યારે રોડની કેટેગરી મુજબ કાર પાર્કિંગ માટે અલગ અલગ ચાર્જ વસૂલ કરવામાં આવશે.